Rīgas loža "Astreja"

Rīgas loža "Astreja" (vācu: "Asträa") bija brīvmūrnieku loža Rīgā, kas izmantoja angļu brīvmūrnieku rituālu un darbojās no 1785. līdz 1794. gadam.

Ložas dibināšana 
Ložu dibināja Rīgas ložu "Kastors" un "Apollo" brāļi, kas abās šajās Cinendorfa rituāla ložās bija neapmierināti ar iekšējiem konfliktiem un domstarpībām ar Vācijas brīvmūrnieku lielo zemes ložu Berlīnē. Viņi atrada atbalstu Jelagina vadītajā Anglijas provinciālložā Pēterburgā, kas vēlējās apvienot visas Krievijas impērijas ložas savā pakļautībā. 1784. gadā virkne brāļu ložas "Kastors" meistara vietnieka un Melngalvju brālības vecākā Viljama Kolinsa vadībā izstājās no Cinendorfa sistēmas un nolēma dibināt jaunu ložu. 1785. gada maijā lielmeistars Jelagins jaunajai ložai ar nosaukumu "Astreja" jeb "Zvaigžņu loža" piešķīra Anglijas lielložas patentu Nr.413 un atļāva izmantot tās rituālu. 1785.gada 12.decembrī arī ložas „Apollo” un „Kastors” atteicās no Vācijas Brīvmūrnieku Lielās zemes ložas virsvadības un aizsardzības un pakļāvās Krievijas provinciālložai Jelagina vadībā, bet turpināja strādāt Cinendorfa zviedru rituālā.

Domstarpības ar mātes lielložu Berlīnē 
Rīgas brāļu atkārtotais lūgums Vācijas brīvmūrnieku lielajai zemes ložai atļaut strādāt augstākos grādos atdūrās pret noraidījumu, par iemeslu tagad minot ieilgušo konfliktu starp „Apollo” ložas meistaru Danielu Betfīru (Böthführ) un ložas brāļiem. 
Pēdējo punktu pielika tas, ka mātes lielloža spītīgi neļāva dibināt augstāko grādu Andreja ložu Rīgā.

Ložas amatvīri

Krēsla meistari 
 Švarcs (Schwarz), Johans Bernhards (). Rīgas maģistrāta sekretārs (1781-85). Rīgas ložas „Apollo” brālis (līdz 1777). Ložas „Kastors” dibinātājs, 2.pārraugs (1781), 1.pārraugs (1782). Izstājies līdz 1784.gadā un bijis Rīgas ložas „Asträa” dibinātājs un krēsla meistars (1785).
 Kollins (Collins), Viljams, juniors (1755-1824). Skotu izcelsmes tirgotājs, Melngalvju brālības vecākais (1778). Rīgas ložas „Kastors” dibinātājs un 2.pārraugs (1778), ložas meistara vietnieks (1781-1782). Izstājās 1784. gadā un kļuva par ložas "Astreja" dibinātāju un 1. pārraugu (1785), vēlāk par krēsla meistaru.
 fon Holsts, Johans Valentīns (). Tirgotājs. Vidzemes guberņas maģistrāta advokāts (1784). Rīgas ložas „Apollo” 2.pārraugs (1780), 1.pārraugs (1784). Ložas „Astreja” dibinātājs, 2.pārraugs (1785), vēlāk krēsla meistars. Vidzemes landrāts (1817-21).

Pārraugi 
 Kollins (Collins), Viljams, juniors (1755-1824). Skotu izcelsmes tirgotājs, Melngalvju brālības vecākais (1778). Rīgas ložas „Kastors” dibinātājs un 2.pārraugs (1778), ložas meistara vietnieks (1781-1782). Izstājās 1784. gadā un kļuva par ložas "Astreja" dibinātāju un 1. pārraugu (1785), vēlāk par krēsla meistaru.
 Ēbels, Ernests, juniors (). Melngalvju brālības loceklis (1784). Ložas „Astreja” 1.pārraugs (1791).
 fon Holsts, Johans Valentīns (). Tirgotājs. Vidzemes guberņas maģistrāta advokāts (1784). Rīgas ložas „Apollo” 2.pārraugs (1780), 1.pārraugs (1784). Ložas „Astreja” dibinātājs, 2.pārraugs (1785), vēlāk krēsla meistars. Vidzemes landrāts (1817-21).

Sekretāri 
 Bulmerinks (Bulmerincq), Johans Valentīns (). Rīgas maģistrāta advokāts (1784), Rīgas maģistrāta burgomistrs (1806). Rīgas ložas „Apollo” sekretārs (1784). Ložas „Asträa” dibinātājs un sekretārs (1785). 
 Švarcs (Schwartz), Johans Kristofs (1722-1804). Jurists un vēsturnieks. Studējis tieslietas Leipcigā (1741-45), Rīgas rātes ierēdnis (1745-57), rātskungs (1761), sindiks (1765). Strādājis „Lielajā likumu komisijā” Maskavā un Sv.Pēterburgā, kur aizstāvējis Baltijas provinču privilēģijas (1767-72). Rīgas birģermeistars (1782-1787). Ložas „Astreja” brālis (1785) un sekretārs (1791).

Orators 
 Holsts, Kristiāns Heinrihs (). Teologs. Rīgas ložas „Apollo” orators (1784). Ložas „Asträa” dibinātājs un orators (1785).

Ceremonijmeistars 
 fon Ērenbergs (von Ehrenberg), Johans Adelberts (). Arhivārs (1784). Ložas „Kastors” brālis (1784). Rīgas ložas „Asträa” ceremonijmeistars (1785).

Mantzinis 
 Švarcs (Schwarz), Ādams Heinrihs (). Tirgotājs. Rīgas ložas „Apollo” brālis. Ložas „Astreja” dibinātājs un mantzinis (1785).

Citi ložas dibinātāji (1785) 
 Ēbels, Ernests (1723-1803). Tirgotājs, Melngalvju brālības vecākais (1747). Rīgas ložas „Apollo” brālis. Ložas „Astreja” dibinātājs (1785).
 Gross, Frīdrihs Erdmans (). Teologs. Ložas „Astreja” dibinātājs (1785).
 Kruskops, Matiass (). Ložas „Astreja” brālis no 1785.
 Rozenbergs, Johans Andreas (). Jurists. Ložas „Astreja” brālis no 1785.

Literatūra 
 Серков А. И. Русское масонство, 1731—2000. Энциклопедический словарь. — Москва, 2001 
 Eugen Lennhoff, Oskar Posner. Internationales Freimaurer-Lexikon. Amalthea-Verlag. Wien, 1932
 Ernest Friedrichs. Die Freimaurerei in Russland und Poland. Büchler & Co. Bern, 1908

Atsauces

Ārējās saites 
 Latvijas lielložas mājas lapa

Brīvmūrnieku ložas Latvijā